Johanness Štrolcs

Johanness Štrolcs (; dzimis  Blūdencā) ir Austrijas kalnu slēpotājs,  čempions kombinācijā un komandu sacensībās un sudraba medaļas ieguvējs slalomā.

Viņa tēvs Hūberts arī ir bijis kalnu slēpotājs,  Kalgari izcīnījis zelta medaļu kombinācijā un sudrabu milzu slalomā.

 Karjera 
2012. gada Pasaules čempionātā junioriem Rokarazo izcīnīja bronzas medaļu supergigantā.

Pasaules kausa sacensībās debitēja  Valdizērā, bet nefinišēja milzu slaloma pirmajā braucienā. Arī vairākos nākamajos startos finišu sasniegt neizdevās. Pirmos punktus PK ieskaitē ieguva 2018. gada decembrī Garmišā-Partenkirhenē, ieņemot 30. vietu milzu slalomā.  Adelbodenē slalomā pārsteidzoši izcīnīja savu pirmo uzvaru Pasaules kausa posmos, startējot ar 38. numuru.

 Pekinā izcīnīja trīs medaļas. Kombinācijā viņš kļuva par olimpisko čempionu, atkārtojot sava tēva panākumu, kurš šajā discpilīnā uzvarēja  Kalgari. Štrolci kļuva par pirmo tēvu un dēlu, kas olimpiskajās spēlēs izcīnījuši zelta medaļu tajā pašā kalnu slēpošanas individuālo sacensību disciplīnā. Slalomā viņš izcīnīja sudraba medaļu, piekāpjoties tikai Francijas kalnu slēpotājam Klemānam Noelam. Jaukto komandu sacensībās paralēlajā slalomā Austrijas komandas sastāvā ieguva vēl vienu zelta medaļu.

 Atsauces 

 Ārējās saites 

Kategorija:1992. gadā dzimušie
Kategorija:Forarlbergā dzimušie
Kategorija:Austrijas kalnu slēpotāji
Kategorija:Kalnu slēpotāji 2022. gada ziemas olimpiskajās spēlēs
Kategorija:Austrijas sportisti 2022. gada ziemas olimpiskajās spēlēs
Kategorija:2022. gada ziemas olimpisko spēļu medaļnieki
Kategorija:Austrijas olimpiskie zelta medaļnieki
Kategorija:Austrijas olimpiskie sudraba medaļnieki
Kategorija:Olimpiskie zelta medaļnieki kalnu slēpošanā
Kategorija:Olimpiskie sudraba medaļnieki kalnu slēpošanā